Document ID: 31997D0865

ΑΠΟΦΑΣΗ ΤΗΣ ΕΠΙΤΡΟΠΗΣ της 5ης Δεκεμβρίου 1997 με την οποία αναγνωρίζεται, καταρχήν, ότι είναι πλήρεις οι φάκελοι οι οποίοι έχουν υποβληθεί για λεπτομερή εξέταση ενόψει της ενδεχόμενης καταχώρησης των ουσιών CGA 245 704, flazasulfuron, πολυεδρικός ιός (NPV) των Spodoptera exigua, imazosulfuron, pymetrozine και sulfosufluron στο παράρτημα Ι της οδηγίας 91/414/ΕΟΚ του Συμβουλίου σχετικά με τη διάθεση στην αγορά φυτοπροστατευτικών προϊόντων (Κείμενο που παρουσιάζει ενδιαφέρον για τον ΕΟΧ) (97/865/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), όπως τροποποιήθηκε τελευταία από την οδηγία 97/57/ΕΚ (2), και ιδίως το άρθρο 6 παράγραφος 3,
Εκτιμώντας:
ότι η οδηγία 91/414/ΕΟΚ (καλούμενη στο εξής «η οδηγία») προβλέπει την κατάρτιση κοινοτικού καταλόγου δραστικών ουσιών η ενσωμάτωση των οποίων σε φυτοπροστατευτικά προϊόντα επιτρέπεται 7
ότι οι αιτούντες υπέβαλαν φακέλους για έξι δραστικές ουσίες στις αρχές των κρατών μελών προκειμένου να επιτευχθεί η καταχώρηση αυτών των δραστικών ουσιών στο παράρτημα Ι της οδηγίας 7
ότι στις 15 Οκτωβρίου 1996 υπεβλήθη στις γαλλικές αρχές φάκελος για τη δραστική ουσία CGA 245 704 εκ μέρους της Novartis Crop Protection AG 7
ότι στις 16 Δεκεμβρίου 1996 υπεβλήθη στις ισπανικές αρχές φάκελος για τη δραστική ουσία flazasulfuron εκ μέρους της I.S.K. Biosciences 7
ότι στις 12 Ιουλίου 1996 υπεβλήθη στις ολλανδικές αρχές, ο φάκελος για τη δραστική ουσία πολυεδρικός ιός (NPV) των Spodoptera exigua εκ μέρους της Biosys 7
ότι στις 27 Ιουνίου 1996 υπεβλήθη στις γερμανικές αρχές φάκελος για τη δραστική ουσία imazosulfuron εκ μέρους της Urania Agrochem GmbH 7
ότι στις 4 Σεπτεμβρίου 1996 υπεβλήθη στις γερμανικές αρχές φάκελος για τη δραστική ουσία pymetrozine εκ μέρους της Novartis Grop Protection AG 7
ότι στις 24 Απριλίου 1997 υπεβλήθη στις ιρλανδικές αρχές, ο φάκελος για τη δραστική ουσία sulfosufluron εκ μέρους της Monsanto 7
ότι οι εν λόγω εθνικές αρχές γνωστοποίησαν στην Επιτροπή τα αποτελέσματα μιας πρώτης εξέτασης για το κατά πόσον είναι πλήρεις οι εν λόγω φάκελοι όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7 ότι, επομένως, σύμφωνα με τις διατάξεις του άρθρου 6 παράγραφος 2, οι εν λόγω φάκελοι έχουν υποβληθεί, εκ μέρους των αιτούντων, στην Επιτροπή και τα λοιπά κράτη μέλη 7
ότι οι φάκελοι για τις ουσίες flazasulfuron, πολυλεδρικός ιός (NPV) των Spodoptera exigua και pymetrozine παραπέμφθηκαν στις 29 Μαΐου 1997 στη μόνιμη φυτοϋγειονομική επιτροπή 7
ότι ο φάκελος για την CGA 245 704 παραπέμφθηκε στις 19 Ιουνίου 1997 στη μόνιμη φυτοϋγειονομική επιτροπή 7
ότι οι φάκελοι για τις imazosulfuron και sulfosufluron παραπέμφθηκαν στις 11 Ιουλίου 1997 στη μόνιμη φυτοϋγειονομική επιτροπή 7
ότι, σύμφωνα με το άρθρο 6 παράγραφος 3 της οδηγίας, απαιτείται να επιβεβαιώνεται στο επίπεδο της Κοινότητας ότι κάθε φάκελος θεωρείται ικανοποιητικός, καταρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για τουλάχιστον ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας 7
ότι η επιβεβαίωση αυτή είναι αναγκαία για να συνεχιστεί η λεπτομερής εξέταση του φακέλου, καθώς επίσης και για να δοθεί στα κράτη μέλη η δυνατότητα χορήγησης προσωρινής έγκρισης φυτοπροστατευτικών προϊόντων τα οποία περιέχουν αυτήν τη δραστική ουσία σύμφωνα με τους όρους που προβλέπονται στο άρθρο 8 παράγραφος 1 της οδηγίας, και ιδίως όσον αφορά την υποχρέωση λεπτομερούς αξιολόγησης των δραστικών ουσιών και των φυτοπροστατευτικών προϊόντων σε σχέση με τις αντίστοιχες απαιτήσεις της οδηγίας 7
ότι η απόφαση αυτή δεν προδικάζει το ενδεχόμενο να απαιτηθούν από τον αιτούντα περαιτέρω δεδομένα ή πληροφορίες, σε περίπτωση που κατά την λεπτομερή εξέταση θα προέκυπτε ότι αυτή η πληροφόρηση ή τα δεδομένα θα ήταν απαραίτητα ενόψει της λήψης της σχετικής απόφασης 7
ότι μεταξύ των κρατών μελών και της Επιτροπής έχει συμφωνηθεί ότι η Γαλλία, θα συνεχίσει τη λεπτομερή εξέταση του φακέλου για την CGA 245 704, η Ισπανία θα συνεχίσει τη λεπτομερή εξέταση του φακέλου για τη flazasulfuron, οι Κάτω Χώρες θα συνεχίσουν τη λεπτομερή εξέταση του φακέλου γαι τον πολυεδρικό ιό (NPV) των Spodoptera exigua, η Γερμανία θα συνεχίσει τη λεπτομερή εξέταση του φακέλου για την imazosulfuron και την pymetrozine και ότι η Ιρλανδία θα συνεχίσει τη λεπτομερή εξέταση του φακέλου για την sulfosufluron 7
ότι η Γαλλία, η Ισπανία, οι Κάτω Χώρες, η Γερμανία και η Ιρλανδία θα γνωστοποιήσουν τα συμπεράσματα των εξετάσεών τους τα οποία θα συνοδεύονται από συστάσεις για την καταχώρηση, ή τη μη καταχώρηση των εν λόγω ουσιών, καθώς και από συναφείς όρους, στην Επιτροπή το ταχύτερο δυνατόν, και το αργότερο εντός χρονικής προθεσμίας ενός έτους 7 ότι, όταν ληφθούν αυτές οι εκθέσεις, η λεπτομερής εξέταση θα συνεχιστεί, με τη συμμετοχή εμπειρογνωμόνων από όλα τα κράτη μέλη, στο πλαίσιο της μόνιμης φυτοϋγειονομικής επιτροπής 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι ακόλουθοι φάκελοι θεωρούνται ικανοποιητικοί, κατ' αρχήν, όσον αφορά τις απαιτήσεις σχετικά με τα δεδομένα και τις πληροφορίες που προβλέπονται στο παράρτημα ΙΙ και, για ένα φυτοπροστατευτικό προϊόν το οποίο περιέχει τη σχετική δραστική ουσία, στο παράρτημα ΙΙΙ της οδηγίας, λαμβάνοντας υπόψη τις προτεινόμενες χρήσεις:
1. Ο φάκελος ο οποίος υπεβλήθη από την I.S.K. Biosciences στην Επιτροπή και τα κράτη μέλη ενόψει της καταχώρησης της δραστικής ουσίας flazasulfuron στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 29 Μαΐου 1997.
2. Ο φάκελος ο οποίος υπεβλήθη από την Biosys στην Επιτροπή και τα κράτη μέλη, ενόψει της καταχώρησης της δραστικής ουσίας πολυλεδρικός ιός (NPV) των Spodoptera exigua στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 29 Μαΐου 1997.
3. Ο φάκελος ο οποίος υπεβλήθη από την Novartis Crop Protection AG στην Επιτροπή και στα κράτη μέλη ενόψει της καταχώρησης της δραστικής ουσίας CGA 245 704 στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγειονομική επιτροπή στις 19 Ιουνίου 1997.
4. Ο φάκελος ο οποίος υπεβλήθη από την Urania Agrochem GmbH στην Επιτροπή και τα κράτη μέλη, ενόψει της καταχώρησης της δραστικής ουσίας imazosulfuron στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγεινομική επιτροπή στις 11 Ιουλίου 1997.
5. Ο φάκελος ο οποίος υπεβλήθη από την Novartis Crop Protection AG στην Επιτροπή και στα κράτη μέλη ενόψει της καταχώρησης της δραστικής ουσίας pymetrozine στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγεινομική επιτροπή στις 29 Μαΐου 1997.
6. Ο φάκελος ο οποίος υπεβλήθη από την Monsanto στην Επιτροπή και στα κράτη μέλη ενόψει της καταχώρησης της δραστικής ουσίας sulfosufluron στο παράρτημα Ι της οδηγίας 91/414/ΕΟΚ και ο οποίος παρεπέμφθη στη μόνιμη φυτοϋγεινομική επιτροπή στις 11 Ιουλίου 1997.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 5 Δεκεμβρίου 1997.

Labels: 0
3
20
6